**Ministru kabineta noteikumu projekta „Licencētās makšķerēšanas, vēžošanas un zemūdens medību kārtība” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Zvejniecības likuma 13.panta otrās daļas 4.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 29.maijā likumā „Grozījumi Zvejniecības likumā” (stājās spēkā 26.06.2014.) jaunā redakcijā ir izteikts 13.panta otrās daļas 4.punkts, kas paredz Ministru kabinetam pilnvarojumu izdot noteikumus par licencētās makšķerēšanas, vēžošanas un zemūdens medību kārtību, līdzšinējo licencētās amatierzvejas – makšķerēšanas – noteikumu (Ministru kabineta 2003.gada 14.oktobra noteikumi Nr.574 „Licencētās amatierzvejas – makšķerēšanas – kārtība”) vietā.  Likuma pārejas noteikumu 22.punkts noteic, ka Ministru kabinets 13.panta otrās daļas 4.punktā minētos noteikumus izdod līdz 2015.gada 31.martam, lai terminu „amatierzveja” aizstātu ar terminu „makšķerēšana, vēžošana un zemūdens medības”.  Saskaņā arZvejniecības likumu Ministru kabineta noteikumu projektā „Licencētās makšķerēšanas, vēžošanas un zemūdens medību kārtība” (turpmāk – noteikumu projekts) termins „amatierzveja” aizstāts ar terminu „makšķerēšana, vēžošana un zemūdens medības”.  AtbilstošiZvejniecības likuma 15.panta trešā daļas prasībām noteikumu projekts nosaka licencētās makšķerēšanas, licencētās vēžošanas un licencēto zemūdens medību kārtību, organizētāja pienākumus, kontroles prasības, kārtību, kādā nosakāma maksa par licencēm, un no licenču pārdošanas iegūto līdzekļu sadalījumu, kā arī prasības licencētās makšķerēšanas, licencētās vēžošanas vai licencēto zemūdens medību nolikumu izstrādei un šo nolikumu saskaņošanas un apstiprināšanas kārtību.  Noteikumu projektā pamatā ir pārņemtas un precizētas Ministru kabineta 2003.gada 14.oktobra noteikumu Nr.574 „Licencētās amatierzvejas – makšķerēšanas – kārtība” (turpmāk – noteikumi Nr.574) normas.  Lai uzlabotu noķerto zivju un vēžu uzskaiti, noteikumu projektā ir iekļauta jauna pārskata veidlapa licencētā makšķerēšanā, vēžošanā vai zemūdens medībās iegūto lomu apkopošanai, kā arī paredzētas organizētāja tiesības, realizējot licences iekasēt drošības naudu, kas personai pilnībā tiek atmaksāta licences iegādes vietā pēc tam, kad tā iesniegusi informāciju par lomiem. Noteikumu projektā arī paredzēts, ka institūts un Valsts vides dienests no organizētāja saņemtos pārskatus ievieto iestādes tīmekļa vietnē. Ja organizētājs nav pašvaldība, attiecīgos pārskatu pirms iesniegšanas Lauku atbalsta dienestā un Valsts vides dienestā papildus saskaņo ar pašvaldību.  Lai uzlabotu organizētāja pienākumu izpildes kontroli, ir paplašinātas Lauku atbalsta dienesta funkcijas licencētās makšķerēšanas, vēžošanas un zemūdens medību uzraudzībā. Noteikumu projektā no jauna (atšķirībā no MK noteikumiem Nr.574) ir noteikti arī gadījumi, kad valsts un pašvaldību institūcijas ir tiesīgas atteikt licencētās makšķerēšanas, licencētās vēžošanas un licencēto zemūdens medību nolikuma saskaņošanu, un paredzēts, ka līdz nolikuma spēkā stāšanās laikam organizētāja pārstāvim ir nepieciešams iegūt Valsts vides dienesta pilnvarotās personas vai pašvaldības pilnvarotās personas statusu, lai piedalītos licencētās makšķerēšanas, vēžošanas vai zemūdens medību noteikumu ievērošanas kontrolē.  Pēc Latvijas Pašvaldību savienības ierosinājuma noteikumu projektā no 2017.gada 1.janvāra paredzēts samazināt valsts pamatbudžetā Zivju fonda dotācijas ieņēmumu veidošanai pārskaitāmo naudas līdzekļu daļu, kas iegūta no licenču realizācijas, un noteikt, ka tā ir ne mazāka par 20 %, ja licencētā makšķerēšana, vēžošana vai zemūdens medības notiek Baltijas jūras vai Rīgas jūras līča piekrastes ūdeņos, publiskos ezeros un ezeros, kuros zvejas tiesības pieder valstij, un publiskās upēs un upēs, kurās zvejas tiesības pieder vienīgi valstij.  Līdz 2016.gada 31.decembrim valsts pamatbudžetā Zivju fonda dotācijas ieņēmumu veidošanai pārskaitāmā naudas līdzekļu daļa saglabājas līdzšinējā apmērā, ievērojot šādu ūdeņu statusam atbilstošo pārskaitījuma apmēru:  a) ne mazāk par 40 %, ja licencētā makšķerēšana, vēžošana vai zemūdens medības tiek organizētas neiznomātās publiskās upēs un neiznomātās upēs, kurās zvejas tiesības pieder vienīgi valstij;  b) ne mazāk par 30 %, ja licencētā makšķerēšana, vēžošana vai zemūdens medības tiek organizētas Baltijas jūras vai Rīgas jūras līča piekrastes ūdeņos, neiznomātos publiskos ezeros un neiznomātos ezeros, kuros zvejas tiesības pieder vienīgi valstij;  c) ne mazāk par 20%, ja licencētā makšķerēšana, vēžošana vai zemūdens medības tiek organizētas iznomātos publiskos ezeros un ezeros, kuros zvejas tiesības pieder vienīgi valstij.  No 2017.gada valsts pamatbudžetā Zivju fonda dotācijas ieņēmumu veidošanai pārskaitāmā naudas līdzekļu daļa saglabājas līdzšinējā apmērā – ne mazāk par 10 %, ja licencētā makšķerēšana, vēžošana vai zemūdens medības notiek privātos ūdeņos, kuros zvejas tiesības pieder to īpašniekam.  Valsts budžeta Zivju fonda dotācijas veidošanai pārskaitāmo līdzekļu apjoma samazinājums 2017.gada no 40 līdz 20% par licenču realizāciju publiskās upēs un upēs, kurās zvejas tiesības pieder valstij, un no 30 līdz 20% publiskajos ezeros un ezeros, kuros zvejas tiesības pieder valstij paredzēts, lai iegūtu papildu līdzekļus, kas veicinātu ūdeņu apsaimniekošanu un kontroli vietējo pašvaldību teritorijās. Līdzekļi, kas pēc pārskaitījuma valsts pamatbudžetā Zivju fonda dotācijas ieņēmumu veidošanai paliek organizētāja rīcībā, tiek paredzēti licencētās makšķerēšanas, vēžošanas vai zemūdens medību organizēšanai, kā arī zivju vai vēžu krājumu pavairošanai un saglabāšanai, tostarp to nārsta vietu atjaunošanai, kontroles nodrošināšanai un citiem nolikumā paredzētajiem mērķiem.  Papildus noteikumu projektā noteikts, ka licenču maksas atvieglojumi vai bezmaksas licences attiecīgajam personu lokam, kurām tās pienākas saskaņā ar noteikumiem, turpmāk būs iespējams saņemt ne tikai licencētai makšķerēšanai publiskajos ūdeņos, bet arī ezeros, kuros zvejas tiesības pieder valstij, kā arī pašvaldību pilnvarotām personām, kuras kontrolē zivju un vēžu ieguviattiecīgās pašvaldības administratīvās teritorijas ūdeņos. Samazinātas maksas vai bezmaksas licences paredzētas arī to zivju sugu ieguvei, kas netiek speciāli pavairotas licencētās makšķerēšanas un zemūdens medību vajadzībām, ja tām saskaņā ar makšķerēšanu, vēžošanu un zemūdens medības regulējošiem normatīvajiem aktiem nav noteikts lomā paturamā skaita vai svara ierobežojums. |
| 3. | Projekta izstrādē iesaistītās institūcijas | Zemkopības ministrija un Pārtikas drošības, dzīvnieku veselības un vides zinātniskā institūta „BIOR”” (turpmāk – institūts), Vides aizsardzības un reģionālās attīstības ministrija, Valsts vides dienests un Dabas aizsardzības pārvalde. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs fiziskās personas – vairāk nekā 100 000 makšķernieku (pēc 2007.gada makšķernieku aptaujas datiem), 800–1000 zemūdens mednieku (pēc 2011.gadā zemūdens mednieku sabiedrisko organizāciju sniegtās informācijas) un personas, kas nodarbojas ar vēžošanu (informācija par skaitu nav apkopota).  Noteikumu projekta regulējums skars no 63 (2015.gada dati) līdz 70 (2014.gada dati) juridisko personu (pašvaldības, biedrības, SIA un ūdeņu īpašnieki), kas pašlaik ir licencētās makšķerēšanas, vēžošanas un zemūdens medību organizētāji vai varētu par tādiem kļūt šī gada laikā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemaina sabiedrības grupu un institūciju tiesības un pienākumus un līdz šim veicamās darbības un to apjomu, tostarp informācijas sniegšanas un uzglabāšanas jomā, jo noteikumu projektā pamatā ir pārņemtas Ministru kabineta noteikumu Nr.574 normas. |
| 3. | Administratīvo izmaksu monetārs novērtējums | Mērķgrupas – 70 juridisko personu licencētās makšķerēšanas, vēžošanas un zemūdens medību organizētāju – administratīvās izmaksas veido noteikumu projekta 1., 2.un 3.pielikumā minēto pārskatu sagatavošana.  Noteikumu projekta 1.pielikumu pārskatu par licencēto makšķerēšanu, vēžošanu un zemūdens medībām mērķgrupa divas reizes gadā iesniedz Lauku atbalsta dienestā. Pārskata sagatavošanai un informācijas apkopošanai vidēji nepieciešamais laiks vienam darbiniekam nepārsniedz 16 stundu.  Darba samaksas stundas likme no darba devēja pozīcijām ar nodokļiem veido 3,71 *euro* (avots – Centrālās statistikas pārvaldes dati).  C = (f x l) x (n x b) = (3,71 x16 ) x (70 x 2) = 8310,40 *euro*, kur  C – informācijas sniegšanas pienākuma radītās izmaksas jeb administratīvās izmaksas;  f – finanšu līdzekļi, kas nepieciešami, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);  l – laika patēriņš, kas nepieciešams, lai sagatavotu informāciju, kuras sniegšanu paredz projekts;  n – subjektu skaits, uz kuriem attiecas projektā paredzētās informācijas sniegšanas prasības;  b – reizes, cik bieži gada laikā projekts paredz informācijas sniegšanu.  Noteikumu projekta 2.pielikumapārskatu par dabas aizsardzības, zivju vai vēžu resursu papildināšanas, infrastruktūras izveidošanas un uzturēšanas pasākumiem mērķgrupa iesniedz Valsts vides dienestā vienu reizi gadā. Pārskata sagatavošanai un informācijas apkopošanai vidēji nepieciešamais laiks vienam darbiniekam nepārsniedz 8 stundas.  C = (f x l) x (n x b) = (3,71 x 8 ) x (70 x 1) = 2077,6 *euro*, kur  C – informācijas sniegšanas pienākuma radītās izmaksas jeb administratīvās izmaksas;  f – finanšu līdzekļi, kas nepieciešami, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);  l – laika patēriņš, kas nepieciešams, lai sagatavotu informāciju, kuras sniegšanu paredz projekts;  n – subjektu skaits, uz kuriem attiecas projektā paredzētās informācijas sniegšanas prasības;  b – reizes, cik bieži gada laikā projekts paredz informācijas sniegšanu.  Noteikumu projekta 3.pielikumapārskatu par lomiem, kas iegūti licencētāmakšķerēšanā, vēžošanā vai zemūdens medībās, mērķgrupa iesniedz institūtam vienu reizi gadā. Pārskata sagatavošanai un informācijas apkopošanai vidēji nepieciešamais laiks vienam darbiniekam nepārsniedz 8 stundas.  C = (f x l) x (n x b) = (3,71 x 8 ) x (70 x 1) = 2077,6 *euro,* kur  C – informācijas sniegšanas pienākuma radītās izmaksas jeb administratīvās izmaksas;  f – finanšu līdzekļi, kas nepieciešami, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);  l – laika patēriņš, kas nepieciešams, lai sagatavotu informāciju, kuras sniegšanu paredz projekts;  n – subjektu skaits, uz kuriem attiecas projektā paredzētās informācijas sniegšanas prasības;  b – reizes, cik bieži gada laikā projekts paredz informācijas sniegšanu.  Kopējās administratīvās izmaksas ir prognozējamas aptuveni 12 465,60 e*uro* apmērā.  Administratīvās izmaksas vienai juridiskai personai nepārsniedz 178,08 *euro* gadā. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015. gads** | | Turpmākie trīs gadi (*euro*) | | |
| **2016.gads** | **2017.gads** | **2018.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 181 678 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 60 875 | 0 | 0 | * – 24 539 | – 24 539 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 120 803 | 0 | 0 | +24 539 | +24 539 |
| 2. Budžeta izdevumi: | 60 875 | 0 | 0 | 0 | 0 |
| 2.1. valsts pamatbudžets | 60 875 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 120 803 | 0 | 0 | 0 | 0 |
| 3.1. valsts pamatbudžets | 0 | 0 | 0 | * – 24 539 | – 24 539 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 120 803 | 0 | 0 | + 24 539 | + 24 539 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | 0 | 0 | 0 |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 2015.gadā plānoti ieņēmumi no licenču realizācijas kopā – 181 678 *euro*, no tiem ieņēmumi valsts budžetā (Zivju fonda dotācijas veidošanai) – 60 875 *euro* un pašvaldību budžetā – 120 803 *euro*.  Noteikumu projektā paredzēts, ka līdz 2016.gada 31.decembrim tiek saglabāta līdzšinējā valsts pamatbudžetā pārskaitāmā līdzekļu daļa, ievērojot šādu ūdeņu statusam atbilstošo pārskaitījuma apmēru:  a) ne mazāk par 40 %, ja licencētā makšķerēšana, vēžošana vai zemūdens medības notiek neiznomātās publiskās upēs un upēs, kurās zvejas tiesības pieder vienīgi valstij  b) ne mazāk par 30 %, ja licencētā makšķerēšana, vēžošana vai zemūdens medības notiek Baltijas jūras vai Rīgas jūras līča piekrastes ūdeņos, neiznomātos publiskos ezeros un neiznomātos ezeros, kuros zvejas tiesības pieder valstij;  c) ne mazāk par 20 %, ja licencētā makšķerēšana, vēžošana vai zemūdens medības notiek iznomātos publiskos ezeros un iznomātās publiskās upēs, kā arī iznomātos ezeros, kuros zvejas tiesības pieder valstij, un iznomātās upēs, kurās zvejas tiesības pieder vienīgi valstij;  d) ne mazāk par 10 %, ja licencētā makšķerēšana, vēžošana vai zemūdens medības notiek privātos ūdeņos, kuros zvejas tiesības pieder to īpašniekam.  Noteikumu projektā paredzēts no 2017.gada 1.janvāra samazināt līdzšinējo valsts pamatbudžetā (Zivju fonda dotācijas ieņēmumu veidošanai) pārskaitāmo līdzekļu daļu – līdz 20 % (noteikumu projekta 36.punkts) – visos ūdeņos, kuros zvejas tiesības pieder valstij .  2015.gadā valsts budžeta (Zivju fonda dotācijas veidošanai) ieņēmumus 60 875 *euro* veidos ieņēmumi no licenču realizācijas upēs – 25 487 *euro* (40%) un ieņēmumi no licenču realizācijas ezeros – 35 389 *euro* (30%).  2015.gadā plānotos pašvaldību ieņēmumus 120 803 *euro* veidos ieņēmumi no licenču tirdzniecības upēs – 38 230 euro un ieņēmumi no licenču tirdzniecības ezeros – 82 574 *euro*.  Aprēķini par noteikumu projektā paredzētajām izmaiņām budžeta ieņēmumos 2017.gadā veikti, pieņemot, ka ūdeņu skaits un juridiskais statuss, kuros tiek realizētas licences, 2017.gadā būs tāds pats kā 2015.gadā.  2017.gadā, samazinot ieskaitījuma daļu valsts budžetā par licenču realizācijas upēs no 40 līdz 20% un ezeros no 30 līdz 20%, var prognozēt ieņēmumus no licenču realizācijas upēs – 12 743 *euro* [20% (25487 + 38230)] un ieņēmumus no licenču realizācijas ezeros – 23592 *euro* [20% (35389 + 82574)], kopā – 36 336 *euro*.  Salīdzinājumā ar 2015.gadu paredzams kopējais samazinājums valsts budžeta ieņēmumos (Zivju Fonda dotācijas veidošanai) 2017.gadā (25487 – 12743) + (35389 – 23592) = 24 539 (*euro*), tai skaitā ieņēmumos no licenču realizācijas upēs – par 12 743 *euro* un ezeros par – 11 796 *euro*.  No 2017.gada palielinot ieņēmumus pašvaldībām, kas organizē licenču tirdzniecību zivju ieguvei, upēs no 60 līdz 80% un ezeros no 70 līdz 80%, var prognozēt, ka attiecīgi palielināsies pašvaldību ieņēmumi – par 24 539 *euro*, tai skaitā ieņēmumi no licenču realizācijas upēs –par 12 743 *euro* un ezeros par 11796 *euro*. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. | | | | |

IV un V sadaļa – projekts šīs jomas neskar*.*

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai nodrošinātu sabiedrības līdzdalību noteikumu projekta izstrādē, noteikumu projekts tika skatīts 2014.gada 9.decembrī izveidotajā Latvijas iekšējo un jūras piekrastes ūdeņu resursu ilgtspējīgas izmantošanas un pārvaldības konsultatīvajā padomē (turpmāk – Padome), kas izveidota saskaņā ar Ministru kabineta 2014.gada 30.septembra noteikumiem Nr.592 „[Latvijas iekšējo un jūras piekrastes ūdeņu resursu ilgtspējīgas izmantošanas un pārvaldības konsultatīvās padomes nolikums](http://likumi.lv/ta/id/269506?&search=on)”, un tālāk nodots izvērtēšanai Padomes trīs interešu grupās.  Noteikumu projekts sākotnējā redakcijā ievietots tīmekļa vietnē [www.zm.gov.lv](http://www.zm.gov.lv) 2015.gada 13.februārī.  Sabiedriskai apspriešanai tīmekļa vietnē [www.zm.gov.lv](http://www.zm.gov.lv) noteikumu projekts ievietots no 2015.gada 19. līdz 26.martam. |
| 2. | Sabiedrības līdzdalība projekta izstrādē | Noteikumu projekts prezentēts Padomes sēdē 2015.gada 13.februārī un nodots izvērtēšanai un priekšlikumu sniegšanai trīs Padomes interešu grupām – Makšķerēšanas interešu grupai, kurā pārstāvētas 12 biedrības (sēdes 23.02.15., 5.03.15.), Zemūdens medību interešu grupai – 5 biedrības (sēdes 23.02.15.un 5.03.15.) un Ūdeņu resursu apsaimniekošanas un aizsardzības grupai – 14 biedrības (sēdes 23.02.15. un 5.03.15.)*.*Savus priekšlikumus par noteikumu projektu iesniedza arī biedrība „Latvijas Makšķernieku asociācija”, un arī tie tika nodoti un izskatīti attiecīgajās Padomes interešu grupās. Padomes interešu grupu priekšlikumi tika iesniegti Zemkopības ministrijā, izvērtēti un daļēji ietverti noteikumu projektā. Padome atbalstīja licencētās makšķerēšanas, vēžošanas un zemūdens medību noteikumu projekta tālāko virzību, kā tas minēts Padomes 20.03.2015. sēdes protokolā (Nr.4.1 – 27/1/2015). 13.08.2015. un 28.08.2015. Zemkopības ministrija rīkoja viedokļu saskaņošanas sanāksmes ar atzinumus par Valsts sekretāru sanāksmē izsludināto projektu sniegušajām institūcijām un saskaņošanas procesā iesaistītajām personām, lai pirms noteikumu projekta oficiālas saskaņošanas uzsākšanas pārrunātu radikāli atšķirīgos viedokļus. Pēc minētajām sanāksmēm noteikumu projekts tika attiecīgi precizēts un nosūtīts piecu dienu elektroniskai saskaņošanai visām atzinumus sniegušajām institūcijām un organizācijām. Pēc šīs saskaņošanas saņemtie iebildumi atkārtoti tika izvērtēti un uz 16.10.15. starpinstitūciju sanāksmi noteikumu projekts attiecīgi precizēts, ņemot vērā daļu no iebildumiem, kas ietverti noteikumu projektā. 16.10.15. noteikumu projekts tika izskatīts starpinstitūciju sanāksmē, kurā piedalījās biedrību „Makšķernieku radošais klubs”, „Latvijas makšķernieku asociācija”, „Makšķernieku organizāciju sadarbības padome” un „Latvijas Pašvaldību savienība” pārstāvji, kā arī Dabas aizsardzības pārvaldes un institūta pārstāvji un licencētās makšķerēšanas organizētāju – pašvaldību aģentūras „ALJA” un AS „Latvijas Valsts meži” – pārstāvji.12.11.15. atkārtoti precizētais projekts tika izsūtīts piecu dienu elektroniskai saskaņošanai. |
| 3. | Sabiedrības līdzdalības rezultāti | Par tīmekļa vietnē no 2015.gada 19. līdz 26.martam www.zm.gov.lv sabiedriskai apspriešanai ievietoto noteikumu projektu tika saņemts viens iebildums no biedrības „Makšķernieku radošais klubs”.  Biedrība „Makšķernieku radošais klubs” iebilda pret to, ka licencētā makšķerēšana tiek ieviesta vietās, kurās makšķerēšana saskaņā ar Ministru kabineta 2009.gada 22.decembra noteikumiem Nr.1498 „Makšķerēšanas noteikumi” (atbilstoši 29.05. 2014. Grozījumiem Zvejniecības likumā –Makšķerēšanas, vēžošanas un zemūdens medību noteikumi) ir ierobežota vai aizliegta.  Saskaņā ar biedrības „Makšķernieku radošais klubs” informāciju pret licencēto makšķerēšanu publiskajos ūdeņos portālā *Manabalss.lv* ir parakstījušās 1469 identificējamas personas*.*  Biedrības „Makšķernieku radošais klubs” iebildums nav ņemts vērā, tādēļ ka saskaņā ar Zvejniecības likuma 10.panta ceturto un piekto daļu no makšķerēšanas noteikumiem (arī vēžošanas un zemūdens medību noteikumiem) atšķirīgu kārtību var noteikt ar pašvaldības saistošajiem noteikumiem jebkuros ūdeņos, ja attiecīgajos ūdeņos saskaņā ar normatīvajiem aktiem par licencēto makšķerēšanu, licencēto vēžošanu un licencētajām zemūdens medībām ir paredzēta makšķerēšanas, vēžošanas vai zemūdens medību tiesību izmantošana ar īpašām atļaujām (licencēm), ievērojot konkrētajai ūdenstilpeiizstrādāto licencētās makšķerēšanas, vēžošanas vai zemūdens medību nolikumanoteikumus.  Atbilstoši noteikumu projekta II nodaļas nosacījumiem, lai atļautu limitētu noteiktas zivju vai vēžu sugas ieguvi laikā un vietā, kurā saskaņā ar regulējošajiem normatīvajiem aktiem makšķerēšana, vēžošana vai zemūdens medības ir ierobežotas vai aizliegtas, ir nepieciešams zinātniskais pamatojums. Piemēram, vimbu makšķerēšana Lielupē, Mūsā un Mēmelē vai lašu un taimiņu makšķerēšana Salacā un Ventā saskaņā ar Ministru kabineta noteikumiem ir ierobežota vai aizliegta, jo zivju resursi nav tādā daudzumā, lai tos varētu atļaut izmantot visiem makšķerniekiem. Ar licencēto makšķerēšanu tiek dota iespēja, ievērojot zinātniski pamatotu limitu, šos zivju resursus izmantot vismaz daļai makšķernieku.  Noteikumu projektā ir paredzēts, ka pamats ieviest licencētās makšķerēšanu pašvaldības administratīvās teritorijas ūdeņos var būt arī nepieciešamība ierobežot makšķernieku slodzi, kā arī ūdeņu apsaimniekotāja veiktie papildu ieguldījumi ūdenstilpes vides un zivju resursu aizsardzībā un licencētai makšķerēšanai, vēžošanai un zemūdens medībām paredzēto zivju (arī vēžu) sugu regulārā pavairošanā.  Noteikumu projektā noteikts, ka licencētās makšķerēšanas, vēžošanas vai zemūdens medību nolikumu pirms tā apstiprināšanas ar pašvaldības saistošajiem noteikumiem saskaņo ar valsts institūcijām, kuru kompetencē ir zivju resursu izmantošana, vides un dabas aizsardzība,  – Zemkopības ministriju, institūtu, Valsts vides dienestu un Dabas aizsardzības pārvaldi (ja ūdeņi atrodas īpaši aizsargājamā dabas teritorijā), kā arī attiecīgo pašvaldību (ja vien licencētās makšķerēšanas organizētāja nav pati pašvaldība).  2015.gadā licencētā makšķerēšana ir organizēta 63 ūdenstilpēs, un tikai 37 no tām ir publiskie ūdeņi. Tas nozīmē, ka portālā *Manabalss.lv* ievietotā informācija par to, ka licencētā makšķerēšana liedz piekļuvi publiskajām ūdenstilpēm bez papildu maksas, lai makšķerētu un atpūstos, ir maldinoša. Ūdeņu skaits, kuros ieviesta licencētā makšķerēšana, nav liels, jo Latvijā ir 207 publiskie ezeri, 42 publiskās upes un vēl 208 ezeri un 17 upes, kur zvejas tiesības pieder valstij. Makšķerēšanai pieejamas ir arī visas privātās upes.  Noteikumu projektā nav paredzēts, ka ieviest licencēto makšķerēšanu, vēžošanu vai zemūdens medības noteiktos gadījumos būtu obligāta prasība, tomēr pēdējos gados pašvaldības vairāk interesējas par to organizēšanu savu administratīvo teritoriju ūdeņos, lai iegūtu līdzekļus ūdeņu apsaimniekošanai, zivju krājumu pavairošanai un aizsardzībai un vienlaikus sniegtu arī papildu iespējas makšķerēšanai, vēžošanai vai zemūdens medībām.  Saskaņā ar Zemes pārvaldības likumu liela daļa publisko ūdeņu ir vietējo pašvaldību valdījumā, tādēļ pašvaldības ir ieinteresētas publisko ūdeņu pienācīgas apsaimniekošanas nodrošināšanā, licencētās makšķerēšanas, vēžošanas un zemūdens medību organizēšanā, bet tām trūkst līdzekļu ūdeņu apsaimniekošanai, jo tas nav paredzēts un līdzekļi nav iedalīti konkrēto pašvaldību budžetā. Tādēļ noteikumu projektā pēc Latvijas Pašvaldību savienības ierosinājuma paredzēts no 2017.gada samazināt valsts budžetā Zivju fonda dotācijas veidošanai pārskaitāmo līdzekļu apmēru no licenču realizācijas publiskās upēs un upēs, kurās zvejas tiesības pieder valstij (no 40 līdz 20%) un publiskajos ezeros un ezeros, kuros zvejas tiesības pieder valstij (no 30 līdz 20%). Līdzekļi, kas pēc pārskaitījuma valsts pamatbudžetā Zivju fonda dotācijas ieņēmumu veidošanai paliek organizētāja rīcībā, tiek paredzēti licencētās makšķerēšanas, vēžošanas vai zemūdens medību organizēšanai, kā arī zivju vai vēžu krājumu pavairošanai un saglabāšanai, tostarp to nārsta vietu atjaunošanai, kontroles nodrošināšanai un citiem nolikumā paredzētajiem mērķiem.  Starpinstitūciju sanāksmē 16.10.15. Latvijas Pašvaldību savienības pārstāvji, kuri ir galvenie šo noteikumu ieviesēji Latvijas ūdeņos, īpaši attiecībā uz to valdījumā esošajiem publiskajiem ūdeņiem, iebilda pret biedrības „Latvijas makšķernieku asociācija” un biedrības „Makšķernieku radošais klubs” ierosināto licencētās makšķerēšanas, vēžošanas un zemūdens medību ierobežošanu publiskajos ūdeņos un ezeros, kuros zvejas tiesības pieder valstij, jo uzskata, ka tas ir būtisks mehānisms ūdeņu apsaimniekošanas organizēšanai, zivju aizsardzībai, saglabāšanai un pavairošanai. Turklāt noteikumu projektā ir paredzēti būtiski atvieglojumi – bezmaksas vai samazinātas maksas licences publiskajos ūdeņos un citos ūdeņos, kuros zvejas tiesības pieder valstij, vairākām personu grupām – bērniem un pusaudžiem vecumā līdz 16 gadiem un personām, kas ir vecākas par 65 gadiem, personām ar invaliditāti un politiski represētām personām, ūdeņu krastu zemju īpašniekiem un viņu ģimenes locekļiem.Tāpat minētajām personām ir arī samazināta maksa par licencēm, un bezmaksas licences var tikt paredzētas ar: vietējo pašvaldību teritoriju maznodrošinātajiem iedzīvotājiem, makšķernieku biedrību biedriem, kas piedalās organizētāja rīkotos zivju vai vēžu resursu un dabas aizsardzības un saglabāšanas pasākumos, un pašvaldību pilnvarotām personām, kas kontrolē zivju un vēžu ieguvi attiecīgās pašvaldības administratīvās teritorijas ūdeņos.  Pēc 16.10.15. starpinstitūciju sanāksmes noteikumu projekts precizēts, un samazinātas maksas vai bezmaksas licences paredzētas arī to zivju sugu ieguvei, kas netiek speciāli pavairotas licencētās makšķerēšanas un zemūdens medību vajadzībām, ja tām saskaņā ar makšķerēšanu, vēžošanu un zemūdens medības regulējošiem normatīvajiem aktiem nav noteikts lomā paturamā skaita vai svara ierobežojums. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zemkopības ministrija¸ institūts, Valsts vides dienests, Dabas aizsardzības pārvalde un pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme un institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs J. Dūklavs

08.12.2015. 15:30

3407

Gunta Ozoliņa

67095046, Gunta.Ozolina@zm.gov.lv